Ontvoerde tweelingboetie steeds spoorloos | Netwerk24
Deur Carryn-Ann Nel en News24 19 Januarie 2020 20:08
Die ontvoerde Kwahlelo Tiwane na wie die polisie soek. Foto: SAPD
Die polisie soek steeds na die vrou wat eers Kwahlelo Tiwane se ma se vertroue gewen en toe een van haar tweelingseuns ontvoer het.
Kol. Andrè Traut, provinsiale polisiewoordvoerder, sê daar is geen nuwe verwikkelinge in die saak nie.
Die vrou het haarself as ’n maatskaplike werker voorgedoen toe sy die ma Woensdag by haar huis in Khayelitsha, Kaapstad, genader het. Sy het die ma gevra vir die babas se geboortesertifikate en kliniekkaarte.
Sy het die volgende dag teruggekeer en is saam met die ma en haar tweeling in ’n taxi Parow toe, waar haar kantoor kwansuis was.
Traut het die publiek se hulp gevra sodat die ma met haar babaseun herenig kan word.
Enigiemand met inligting word gevra om speur-sers. Joy Sumsodien by 082 522 1095, of om die Stopmisdaadnommer 0860 010 111 te bel.
Meer oor: Vermis | Ontvoering